[{"text_idx": "#000001", "text": "Tallinn Design House-is toimus 24. ma\u0308rtsil mastaapse Eesti disainiloomingut tutvustava foto- ja videoprojekti \u201eKummardus\u201c raamatuesitlus. Projekti raamatusse on jo\u0303udnud enam kui 50 Eesti disaineri looming, 5 aastaaja ma\u0308nguline vaheldumine, 26 erilist paika u\u0308le Maarjamaa ning paikkondlikud jutustused."}, {"text_idx": "#000002", "text": "Raamatuesitlusel avas osalejatele projekti taustalugu loovjuht Piret Puppart ning produtsent Anu Lo\u0303hmus jagas projektiga seotud tulevikuplaane. Lisaks raamatule esitleti esmakordselt foto- ja videoprojekti ta\u0308ispikka videot, mis loob videokeeles tervikliku Kummarduse jutustuse."}, {"text_idx": "#000003", "text": "Foto- ja videoprojekt \u201cKummardus\u201c on lugu Eesti disainist, kus kohtuvad looming, loodus ja traditsioonid. Viimase kahe aasta jooksul u\u0308le 50 Eesti disaineri loomingut dokumenteerinud projekt on viinud kodumaise disaini ta\u0308henduslikesse paikadesse u\u0308le Eesti, vo\u0303ttes arvesse aastaaegade ma\u0308ngulist vaheldumist ning ilmastiku tundlikku meelt."}, {"text_idx": "#000004", "text": "Projekti jooksul valmis 150 fotot ja 6 videolugu. Fotod jagunevad viiest aastaajast la\u0308htuvasse kollektsiooni, mis lisaks loomingule ja loodusele kasutab terviku moodustamiseks traditsioonidest laenatud motiive, olgu selleks siis vanad paikkondlikud jutustused, su\u0308mbolid, va\u0308rvide ta\u0308hendused vo\u0303i read kollektiivma\u0308lust \u2013 rahvaluulest. Ko\u0303ik need jutustused ja fotod on Eike Malva kujundatud \u201eKummardus\u201c raamatus."}, {"text_idx": "#000006", "text": "Saa esimesena teada Loomeinkubaatori su\u0308ndmustest ja liitu uudiskirjaga!"}]